***III Profesionālās tālākizglītības programmas - 3. kvalifikācijas līmenis***

**Loģistikas darbinieks**

***Profesionālās darbības pamatuzdevumi***

Loģistikas darbinieks:

* patstāvīgi nodrošina kravas (preču) plūsmas transportēšanas izpildi, kas ietver plānošanu, organizēšanu un kontroli, lai nodrošinātu laicīgu un efektīvu kravas (preču) piegādes procesu.

***Darba apstākļi***

Loģistikas darbinieks strādā gan birojā, gan ārpus tā, jo viņa uzdevums – rūpīgi sekot kravas stāvoklim: jādodas uz noliktavām, ostām, kravas pārkraušanas vietām.

Atkarībā no darbības jomas darba apstākļi var būt atšķirīgi, taču tie vienmēr ir dinamiski un saistīti ar cilvēkiem – pircējiem, piegādātājiem, sadarbības partneriem, kolēģiem.

Darbs ir intensīvs, paaugstināta stresa apstākļos (loģistikas darbinieks nodrošina arī lielo un vērtīgo kravu piegādi). Iespējams nenormēts darba laiks, jo nepārtraukti jāseko līdzi transporta un kravu atrašanās vietai un pārvadājuma grafika izpildei.

***Darba iespējas***

Loģistikas darbinieks ir nodarbināts transporta, loģistikas, ražošanas vai tirdzniecības uzņēmumos.

***Profesionāli svarīgas īpašības un prasmes:***

* rūpīgums, precizitāte;
* izlēmība;
* prasme izvēlēties optimālo transportēšanas veidu, laiku un transportlīdzekli;
* prasme lietišķi rīkoties problēmsituācijās;
* prasme strādāt ar specifiskām loģistikas datorprogrammām, lietot grāmatvedības uzskaites metodes;
* prasme strādāt patstāvīgi, noteikt darba uzdevumu izpildei nepieciešamās darbības prioritārā secībā;
* spēja uzņemties atbildību par sava darba rezultātu.